Johannes Høsflot Klæbo

Johannes Høsflot Klæbo (sündinud 22. oktoobril 1996 Trondheimis) on Norra murdmaasuusataja, 11-kordne olümpiavõitja ja 15-kordne maailmameister. 

2026. aasta veebruari lõpu seisuga on ta 13-kordne olümpiamedalist, kellel on üksteist kuldmedalit. 2026. aasta taliolümpiamängudel purustas ta rekordid nii üksikutel taliolümpiamängudel võidetud kuldmedalite arvu kui ka taliolümpiasportlase karjääri jooksul võidetud kuldmedalite arvu poolest ning jääb nüüd kõigi aegade enim olümpiakuldmedaleid võitnud sportlaste nimekirjas alla vaid ujujale Michael Phelpsile. 

Ta on ka 5-kordne maailmakarika võitja ja 5-kordne Tour de Ski mitmepäevasõidu võitja.  

Hooajal 2016–2017 tuli ta sprindiarvestuses ja U23 arvestuses maailma karikasarja üldvõitjaks. Temast sai 20-aastaselt noorim sprindikarika üldvõitja. 

2018. aasta taliolümpiamängudel Pyongchangis tuli ta klassikatehnikasprindis olümpiavõitjaks. Ta sai sellega läbi aegade noorimaks olümpiavõitjaks murdmaasuusatamises meeste hulgas."Tidenes yngste vinner av OL-gull". Langrenn.com. Retrieved 3 March 2019. Teise kuldmedali võitis ta teatesõidus, kus sõitis viimast vahetust. Kolmas kuldmedal tuli koos Martin Johnsrud Sundbyga sprinditeates. 

2017–2018 tuli ta maailma karikasarja üldvõitjaks, olles sellega noorimaks meessuusatajaks, kes tulnud üldvõitjaks.Løfaldli, Reidar (18 March 2018). "Klæbo ble tidenes yngste mannlige verdenscupvinner i langrenn". Aftenposten.no. Aftenposten. Retrieved 3 March 2019. Lisaks võitis ta teist hooaega järjest sprindikarika. 

Hooajal 2018/2019 võitis ta Tour de Ski, olles läbi aegade noorim meessuusataja, kes selle võistluse võitnud.Klæbo hadde vonde drømmer om Tour-avslutningen i natt: -Var sikkert opp monsterbakken ti ganger.  vg.no. Retrieved 3 March 2019. 

Ta on läbi aegade edukaim meessuusataja maailma karikasarja võistlustel hooaja kokkuvõttes nii sprindikarika kui üldkarika võitude arvult.

 Saavutused 

 Olümpiamängudel 
 2018  Pyongchangis
 15px olümpiavõitja klassikatehnikasprindis
  olümpiavõitja sprinditeates
  olümpiavõitja 4×10 km teatesõidus
 2022  Pekingis
  olümpiavõitja sprinditeates
  olümpiavõitja vabatehnikasprindis
  hõbemedal 4×10 km teatesõidus
  pronksmedal 15 km klassikastiilis

 Maailmameistrivõistlustel 
 2017  Lahtis
  pronksmedal vabatehnikasprindis
 2019  Seefeldis
  maailmameister vabatehnikasprindis
  maailmameister sprinditeates
  maailmameister teatesõidus
 2021  Oberstdorfis
  maailmameister klassikasprindis
  maailmameister sprinditeates
  maailmameister 4x10 km teatesõidus
 2023  Planicas
  maailmameister klassikasprindis
  maailmameister sprinditeates
  maailmameister teatesõidus
  hõbemedal 50 km ühisstardist
  hõbemedal 30 km suusavahetusega sõit
 2025  Trondheimis
  maailmameister vabatehnikasprindis
  maailmameister sprinditeates
  maailmameister teatesõidus
  maailmameister 10 km eraldistardist
  maailmameister 20 km suusavahetusega sõit
  maailmameister 50 km ühisstardist

 Juunioride maailmameistrivõistlustel 
 2015  Almatõs (juunior)
  pronksmedal klassikasprindis
  pronksmedal 4×5 km teatesõidus
 2016  Râșnovis (juunior)
  juunioride maailmameister 4×5 km teatesõidus
  juunioride maailmameister 10 km klassika
  juunioride maailmameister vabatehnikasprindis

 Maailma karikasarjas 

Johannes Høsflot Klæbo on (seisuga 15. märts 2025) võitnud 96 MK-võistluste etappi (neist 31 sprindis) ja kokku saavutanud 123 poodiumikohta (neist 36 sprindis)

 Maailma karikasarja etapivõidud  
+Maailma karikasarja etapivõidudAastaKuupäevKohtRiikAla1.201718. veebruarOtepäävabatehnikasprint2.201717.–19. märtsQuébecMK-sarja finaal3.2017RukaMK-sarja avaetapp4.20172. detsemberLillehammerklassikasprint5.20173. detsemberLillehammer6.20179. detsemberDavosvabatehnikasprint7.201717. detsemberDobbiaco10 km kl. jälitussõit8.201821. jaanuarPlanicaklassikasprint9.201827. jaanuarSeefeldvabatehnikasprint10.20187. märtsDrammenklassikatehnikasprint11.201815. detsemberDavosvabatehnikasprint12.2019Tour de Ski13.201919. jaanuarOtepääklassikatehnikasprint14.20199. veebruarLahtivabatehnikasprint+Etapivõidud suusatuuridelJrk-nrAastaKuupäevKohtRiikAla1.201718. märtsQuébec2.201724. novemberRukaklassikasprint3.2017Ruka15 km klassikat4.201816. märtsFalunvabasprint5.2018Dobbiacovabasprint6.20191. jaanuarVal Müstairvabasprint7.20193. jaanuarOberstdorf8.20193. jaanuar15 km kl. ühisstart
Isiklikku 

Tal on pikaajaline suhe oma tüdruksõbra Pernille Døsvikiga, kellega ta on olnud koos alates detsembrist 2017 ning alates 2025. aasta juunist on nad ametlikult kihlatud.

 Viited 

 Välislingid 

 Johannes Høsflot Klæbo FIS-i kodulehel

Kategooria:Norra murdmaasuusatajad
Kategooria:Sündinud 1996